જૂનાગઢના માંગરોળના ચારાબજાર નજીક આવેલા તાઇવાડામાં રહેતા ત્રણ મિત્રો નામે અકદીર તાઇ (ઉ.વ.16), મુસ્તફા ફૈસલ અ.કદીર (ઉ.વ.15) તથા ફૈઝાન ઇકબાલ તાઇ (ઉ.વ.13)રમવાનું કહીને ઘરેથી નીકળ્યા હતા અને પાસે આવેલા ધોધમાં ન્હાવા જતા ડૂબી ગયા હતા. બાળકો ડૂબવા લાગતા આસપાસના ખેતરમાંથી લોકો બચાવવા માટે દોડી આયા હતા અને બાળકોને બેભાન હાલતમાં બહાર કાઢયા હતા. અને સરકારી હોસ્પિટલમાં સારવાર માટે ખસેડ્યા હતા. જોકે હોસ્પિટલમાં ત્રણેય બાળકોને મૃત જાહેર કર્યા હતા. બાળકોના આ પ્રકારે મોતથી પરિવારમાં ઘેરો શોક વ્યાપી ગયો હતો.